**Rada školy pri Spojenej škole, Školská 478, 086 33 Zborov**

**VÝROČNÁ SPRÁVA ČINNOSTI**

**Rady školy pri Spojenej škole za rok 2023**

1. **Ustanovenie Rady školy pri Spojenej škole**

Rada školy pri Spojenej škole bola schválená v súlade so zákonom NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov a v súlade s ustanovením § 9 ods.1 Vyhlášky Ministerstva školstva SR č.291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení, v znení Vyhlášky Ministerstva školstva SR č.230/2009 Z.z., ktorou sa mení vyhláška Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená.

1. **Pôsobnosť a poslanie Rady školy pri Spojenej škole**

Rada školy je definovaná ako iniciatívny a poradný orgán školskej samosprávy, ktorého poslaním je vyjadrovať a presadzovať verejné záujmy a záujmy žiakov, rodičov a zamestnancov v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky, vyjadruje sa k činnosti školy a školských zariadení. Pôsobnosť Rady školy pri Spojenej škole v Zborove začala 30.09.2015 z dôvodu ukončenia štvorročného volebného obdobia Rady školy pri ZŠ s MŠ Zborov a na základe zriadenia nového právneho subjektu Spojenej školy v Zborove, pri ktorej bola od 30.9.2015 zriadená nová Rada školy pri Spojenej škole v Zborove . V decembri 2023 sa z dôvodu ukončenia štvorročného volebného obdobia uskutočnili voľby do rady školy a nová Rada školy pri Spojenej škole v Zborove začala pôsobiť v januári 2024. Činnosť a úlohy rady školy vyplývajú z článku 3 štatútu rady školy.

**3. Zloženie Rady školy pri Spojenej škole**

Rada školy pri Spojenej škole v Zborove má 11 právoplatne volených a delegovaných členov. Za ustanovenie rady školy zodpovedá zriaďovateľ. V roku 2023 v rade školy pracovali:

1) Valéria Bodiková – zástupkyňa delegovaná zriaďovateľom

2) Mgr, Matúš Minčák – zástupca delegovaný zriaďovateľom

3) Mgr. Slavomír Geffert – zástupca delegovaný zriaďovateľom

4) Rastislav Juraši – zástupca delegovaný zriaďovateľom

5) JUDr. Jaroslav Chmurovič – zástupca za rodičov detí MŠ

6) PhDr. Martina Blaňarová – zástupkyňa zvolená za rodičov žiakov ZŠ

7) Monika Kloknerová– zástupkyňa zvolená za rodičov žiakov ZŠ

8) Mgr. Martina Kohútová – zástupkyňa zvolená za rodičov žiakov ZŠ , ktorá bola v septembri 2023 z dôvodu ukončenia pôsobenia v RŠ nahradená Mgr. Tomášom Gergeľom, ktorý bol zvolený za rodičov ZŠ

9) Mgr. Marianna Guláková – zástupkyňa zvolená za pedagogických zamestnancov (ZŠ)

10) Bc. Richard Bureš– zástupca zvolený za pedagogických zamestnancov (MŠ)

11) Zlata Rondziková – zástupkyňa zvolená za nepedagogických zamestnancov.

**Zasadnutia Rady školy pri Spojenej škole**

V súlade so Štatútom Rady školy pri Spojenej škole Zborov sa rada školy schádza podľa potreby, najmenej však 4–krát ročne. V roku 2023 rada školy zasadala celkovo 5–krát, a to: 7.02.2023, 27.03.2023, 28.06.2023, 18.10.2023 a 18.12.2023.

1. **Činnosť Rady školy pri Spojenej škole**

Rada školy sa vyjadrovala ku všetkým závažným skutočnostiam, ktoré sa vzťahujú k práci školy, a to v oblasti pedagogicko–organizačnej, materiálno–technickej, výchovno–vzdelávacej, hospodárskej a k celkovému koncepčnému zámeru školy .

1. Na riadnom zasadnutí RŠ konanom dňa 7.02. 2023 RŠ schválila Plán zasadnutí RŠ na rok 2023. Členovia RŠ vzali na vedomie informáciu ekonóma školy o rozpočte Spojenej školy na rok 2023 a zhodnotili spoluprácu rodičov so školou.
2. Na riadnom zasadnutí RŠ konanom dňa 27.03.2023 RŠ prerokovala a schválila Výročnú správu o činnosti RŠ za rok 2022 a oboznámila sa s výsledkami finančného hospodárenia školy za rok 2022.
3. Na riadnom zasadnutí RŠ konanom dňa 28.06.2023 sa RŠ oboznámila s výsledkami zápisu deti do prvého ročníka na školský rok 2023/2024. Riaditeľka školy zhodnotila plnenie koncepčného zámeru rozvoja školy. Túto informáciu zobrala RŠ na vedomie.
4. Na riadnom zasadnutí RŠ konanom dňa 18.10.2023 sa RŠ oboznámila s výsledkami doplňujúcich volieb v ZŠ za rodičov, ktorým sa stal Mgr. Tomáš Gergeľ. Po prezentácii Správy o výchovno- vzdelávacej činnosti Spojenej školy za školský rok 2022/2023 riaditeľkou školy, rada školy schválila túto správu a odporučila ju Obecnému zastupiteľstvu v Zborove vziať na vedomie. RŠ po prerokovaní zobrala na vedomie informáciu riaditeľky školy o pedagogicko-organizačnom a materiálnom zabezpečení výchovno- vzdelávacieho procesu v školskom roku 2022/2023.
5. Na riadnom zasadnutí RŠ konanom dňa 18.12.2023 bola podaná riaditeľkou školy informácia o spolupráci rodičov so školou a taktiež bol riaditeľkou školy podaný návrh rozpočtu školy na rok 2024.

**Informácie o pedagogicko–organizačnom procese**

Škola je plne organizovaná s odborným obsadením učiteľov. Naďalej bude potrebné riešiť problém s narastajúcou kapacitou počtu žiakov a ich umiestnením do tried.

**Informácie o výchovno–vzdelávacom procese**

V rámci výchovno–vzdelávacieho procesu na škole prebiehajú aj rôznorodé projekty, krúžková činnosť, čo je podrobnejšie podchytené v Správe riaditeľky školy o výchovno- vzdelávacej činnosti a v Správach MZ a PK.

**Informácie o materiálno–technickom zabezpečení školy**

Priebežne sa upravuje interiér školy - telocvične, jednotlivé kabinety, nakupuje sa nábytok, vyučovacie pomôcky. Od septembra 2023 sa predprimárne vzdelávanie uskutočňuje v novopostavenej budove MŠ.

**Príjmy a výdavky Rady školy pri Spojenej škole**

Rada školy pri Spojenej škole v Zborove nespravuje žiaden majetok, nevedie žiadnu formu účtovnej evidencie. Rozpočet RŠ je krytý z finančných prostriedkov školy podľa § 10 vyhlášky MŠ SR č. 291/2004 Z.z. V rámci výdavkov neboli použité žiadne finančné prostriedky na odmeny členov RŠ za rok 2023.

**Záverečné hodnotenie**

Rada školy pri Spojenej škole v Zborove v roku 2023 nemusela riešiť žiadne sťažnosti. Členovia RŠ sa zúčastňovali zasadnutí, resp. boli ospravedlnení. RŠ nezistila žiadne pochybenie vedúcich pracovníkov škôl. Na informovaní členov RŠ sa aktívne podieľala riaditeľka školy PaedDr. Gabriela Hurajová, zástupcovia Spojenej školy (ZŠ, MŠ, ZUŠ) a ekonóm školy Ing. Marek Horbaj.

V Zborove 21.03.2024

...........................................................................

Mgr. Marianna Guláková predsedníčka rady školy